2015 में जवाहरलाल नेहरु विश्वविद्यालय से ही एक अन्य संगठन यूनाइटेड ओबीसी फोरम की स्थापना हुई। नया फोरम ओबीसी छात्रों के हक़ के लिये प्रयासरत है। इस नए फोरम का स्वरुप व्यापक है और कई विश्वविद्यालयों में इसकी यूनिट है। फोरम की मुहिम के चलते अब जवाहरलाल नेहरु विश्वविद्यालय में ओबीसी छात्रो को भी अन्य वंचित वर्गों की भांति तुरत हॉस्टल मिलेगा, जबकि पहले ओबीसी स्टूडेंट्स को 1 से डेढ़ साल हॉस्टल मिलने का इंतज़ार करना पड़ता था। वाईवा के मार्क्स कम करने के लिए प्रशासन ने कमिटी बनायी है, जो अगस्त तक रिपोर्ट सौपेगी। फोरम ने ओबीसी शोधार्थियों के लिये स्कालरशिप की संख्या बढाने की मांग की है। वहीं इलाहाबाद विश्वविद्यालय में पिछड़ों का संगठन ‘सामाजिक न्याय मोर्चा’ ने त्रि-स्तरीय आरक्षण की मुहिम चलाई। सरकारी नौकरियों में प्रारंभिक-मुख्य परीक्षा से लेकर साक्षात्कार तक के स्तर पर मोर्चा ने प्रदेश स्तर पर आन्दोलन किया। 2013 में लखनऊ और इलाहाबाद में विशाल प्रदर्शन आन्दोलन हुए। आन्दोलन का नेतृत्व अजीत यादव, आशुतोष वर्मा, दिनेश यादव, मनोज यादव, आदर्श चौधरी व मुकुन्दलाल मौर्या अदि ने किया। राज्य सरकार द्वारा इस आन्दोलन को कुचल दिया गया यद्यपि मोर्चा इलाहाबाद विश्वविद्यालय में अभी भी सक्रिय है।